CELEX: C2005/082/22
Language: lt
Date: 2005-04-02 00:00:00
Title: Byla C-27/05 Finanzgericht Hamburg (Vokietija) 2005 m. sausio 5 d. nutartimi pateiktas prašymas priimti prejudicinį sprendimą byloje Elfering Export GmbH prieš Hauptzollamt Hamburg-Jonas

2.4.2005   
            
            
               LT
            
            
               Europos Sąjungos oficialusis leidinys
            
            
               C 82/10
            
         Finanzgericht Hamburg (Vokietija) 2005 m. sausio 5 d. nutartimi pateiktas prašymas priimti prejudicinį sprendimą byloje Elfering Export GmbH prieš Hauptzollamt Hamburg-Jonas
   (Byla C-27/05)
   (2005/C 82/22)
   Proceso kalba: vokiečių
   
      Finanzgericht Hamburg (Vokietija) 2005 m. sausio 5 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. sausio 27 d., priimti prejudicinį sprendimą byloje Elfering Export GmbH prieš Hauptzollamt Hamburg-Jonas.
   
      Finanzgericht Hamburg prašo Teisingumo Teismo atsakyti į šį klausimą:
   Ar eksporto deklaracijoje pateiktas paaiškinimas dėl Bendrijos kilmės produkto, už kurį prašoma eksporto grąžinamosios išmokos, priskirtinas duomenims, už kurių neteisingumą gali būti skiriamos sankcijos pagal Reglamento (EEB) Nr. 800/1999 (1) 51 straipsnio 2 dalį kartu su 5 straipsnio 4 dalimi?
   
      (1)  OL L 102, p. 11.